Þessi nálgun gefur sér einnig að hver og einn einstaklingur tilheyri einum einstökum þjóðernishópi . Í síðasta manntali Úkraínu frá árinu 2001 sögðust tæplega 40 prósent íbúa Donetsk-héraðs vera úkraínskir en færri en helmingur þeirra sagði úkraínsku vera móðurmál sitt . Innlimun Krímskaga í Rússland í maí síðastliðnum er líklegast einstakt atvik sem kom til vegna hernaðarlegs mikilvægis skagans og tækifæris sem skapaðist í upplausnarástandi í kjölfar sjálfskipaðrar útlegðar Viktors Janúkóvits , þáverandi forseta Úkraínu , í byrjun árs . Nafnið „ Úkraína “ þýðir eitthvað í líkingu við „ landamæri “ og í þessu samhengi er merkingin sú að hver sem er á Úkraínu er innan marka Rússlands í andlegum skilningi . Frá suðurhluta Kákásus-svæðisins til vesturstrandar Svartahafs vinnur Öryggis - og samvinnustofnun Evrópu ( ÖSE ) að lausn þriggja aðskilnaðardeilna sem rekja má til upplausnar Sovétríkjanna . Vegna þessarar sérstöðu er oftast hægt að koma böndum á átök sem blossa upp á milli þátttökuríkja með því að setja þau í sérstakt ferli innan ÖSE en nánast vonlaust er að finna endanlega lausn á þeim . Hagsmunir Kænugarðs Tíminn vinnur gegn úkraínskum stjórnvöldum í átökunum , þar sem stuðningur við stjórnvöld í Kænugarði mun þverra eftir því sem líður á haustið og almenningur finnur fyrir áhrifum hefts innflutnings á rússnesku gasi . Bein hernaðarleg íhlutun er hins vegar of kostnaðarsöm , bæði efnahagslega og pólitískt , til að rússneski herinn fari opinberlega yfir landamæri Úkraínu . Samtímis hvetur Kreml til þess að lausn deilunnar verði komið í diplómatískan farveg og leggur áherslu á mikilvægi ÖSE við lausn hennar og við eftirlit á svæðinu . Með þessari tvöföldu nálgun fylgja rússnesk stjórnvöld því langtímamarkmiði að ýta undir óstöðugleika í Úkraínu , gera ríkinu þannig ófært að taka virkan þátt í vestrænni samvinnu og tryggja áhrif sín á stefnumótun í Kænugarði . Með því að gera Krímskaga hluta af ferli innan ÖSE gæfist alþjóðasamfélaginu færi á því að neita innlimun hans í Rússland lögmætis á skýrari hátt en nú er gert . Fyrir mjög smátt ríki eins og Ísland er mikilvægt að berjast gegn því að hervaldi sé beitt í samskiptum ríkja og styðja við pólitískar lausnir á alþjóðlegum deilumálum , sem byggja á alþjóðalögum og venjum alþjóðasamfélagsins . Aðeins þannig skapast andrými fyrir upplýsta umræðu sem getur lagt sitt af mörkum til lausnar slíkra deilna . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .